असारपछि कात्तिकसम्म यही अवस्था हुन्छ । दैनिक दुई/तीन घण्टा सडक अवरुद्ध नभएको दिन नै हुँदैन । असार, साउन, भदौ, असोजसम्म झुम्सादेखि चिडियाखोलासम्म कहाँ पहिरो खस्छ थाहा हुँदैन । सिद्धबाबा क्षेत्रमा अत्यधिक पहिरो खस्छ । सुक्खा र पानी पर्दा जतिबेला पनि यहाँ खतरा नै हुन्छ । ‘जतिबेला पनि त्रासमय यात्रा नै हुन्छ,’ तानसेन–बुटवल सडक खण्डका बस चालक दीपक न्यौपानेले भने, ‘सधैं डराउँदै डराउँदै चलाउनुपर्छ ।’
